Ingichka seylon lorisi
Ingichka seylon lorisi- Primatlar turkumiga mansub. Bu turkumga maymunlar, martishkalar, lorilar, uzuntovonlilar va lemurlar kiradi, 200 ga yaqin turi boʻlib, ular nisbatan katta bosh miyaga ega va yangi koʻnikmalami tez oʻzlashtiradi. Koʻp primatlarning qoʻl kaftidagi bosh barmogʻi odamlarniki kabi chetroq joylashgan: u kaft boʻylab koʻndalang harakat qila olishi, kaftni musht holatiga keltirish va turli jismlarni mahkam ushlash imkonini beradi. Ayrim primatlarda, shuningdek, oyoqdagi bosh barmoqlari ham chetroq joylashgan. Primatlarning asosiy qismi daraxtlarda yashaydi. Ularning oldinga yoʻnaltirilgan koʻzlari esa shoxlar oʻrtasidagi masofani toʻgʻri aniqlashga imkon beradi. Ingichka seylon lorisi. Oʻlchami: tanasi 18-26 sm; dumi yoʻq. Areali: Janubiy Hindiston, Shri Lanka. llmiy nomlanishi: Loris tardigradus. Ingichka seylon lorisi egiluvchan va chetroq joylashgan bosh barmoqlari bilan shoxlarni mahkam ushlab, asta-sekin daraxtlar ichidan oʻta boshlaydi. Hasharotlar, sudralib yuruvchilar, qushlar va tuxumlar bilan oziqlanadi. U oʻz oʻljasiga seziltirmasdan yaqinlashib, ushlab oladi.